Diari Oficial de la Generalitat Valenciana


Sumari del DOGV 4692, del 16-02-2004 (2004/1121)

ACORD de la Comissió Territorial d'Urbanisme de València, de 5 de desembre de 2003, relatiu a la modificació núm. 14 del Pla general de Manises.
------------------------------------------------------------------------------------------------------------------------------------------------

### Dades del document

Número de DOGV
:   4692

Data del DOGV
:   16-02-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/1121


Data del document
:   05-12-2003

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Manises
    * pla d'urbanisme

ACORD de la Comissió Territorial d'Urbanisme de València, de 5 de desembre de 2003, relatiu a la modificació núm. 14 del Pla general de Manises. [2004/X1121]
  
En relació amb l'expedient de modificació núm. 14 del Pla general (Polígon el Barranquet), remés per l'Ajuntament de Manises, i de conformitat amb els següents:
  
Antecedents
  
Primer. L'expedient es va sotmetre a informació pública durant el termini d'un mes, havent inserit l'anunci en el periòdic Levante el dia 14 de març de 2003 i en el Diari Oficial de la Generalitat Valenciana núm. 4474, del dia 4 d'abril. Durant el termini indicat no es van presentar al·legacions.
  
Segon. El projecte consta de memòria, plànols d'informació i plànols d'ordenació.
  
Tercer. L'objecte de la modificació és reordenar la Unitat d'execució núm. 31, denominada el Barranquet, d'ús industrial, per a urbanitzar definitivament la zona, i recollir les alineacions existents. Es tracta de sòl urbà quasi consolidat, situat en el límit est del nucli antic, pròxim al riu Túria.
  
El contingut concret de la modificació és el següent:
  
1. S'incorporen a l'ordenació detallada els edificis existents en la punta sud-est de l'àmbit i l'edifici aïllat situat entre els carrers riu Serpis i Palància.
  
2. Es reordena l'alineació dreta del c/ riu Millars en el seu tram sud.
  
3. Es delimita la Unitat en la seua connexió nord-oest amb el límit d'urbanització dels vials d'accés.
  
4.S'elimina l'edifici en cul de sac de la plaça del Barranquet, i es trasllada on es troben el c/ riu Serpis i Palància, i executant un aparcament a nivell inferior.
  
5.No es minoren els espais dotacionals previstos en el Pla general. Es manté la zona verda inclosa en l'ordenació vigent.
  
6. La ronda nord que comunica els accessos de Quart i Paterna passa a ser xarxa primària viària (PRV) per a ser adscrita posteriorment a algun sector de sòl urbanitzable.
  
La comparació de superfícies es mostra en el quadre següent:
  
Quart. S'ha sol·licitat informe al Servei de Vies i Obres de la Diputació Provincial que l'ha emés en sentit favorable. Consta en l'expedient remés per l'Ajuntament informe favorable de la Direcció General d'Aviació Civil, haurà de recollir-se expressament en el document urbanístic que cap edificació, estructura o objecte sobrepasse les superfícies que figuren en els plànols de les servituds aeronàutiques.
  
Cinqué. Manises compta amb Pla general aprovat definitivament per acord de la Comissió Territorial d'Urbanisme de 10 de maig de 1994.
  
Sisé. La Comissió Informativa de la Comissió Territorial d'Urbanisme de València, en sessió celebrada el 2 de desembre de 2003, va emetre informe relatiu al projecte que ens ocupa, complint així el que preceptua l'art. 23 del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.
  
Fonaments de dret
  
Primer. La modificació està justificada en motius d'interés públic, com són la necessitat de concloure la urbanització de la zona, adequar les alineacions a la realitat existent per a no deixar edificis fora d'ordenació i ajustar la delimitació a la peça urbana confrontant.
  
No es minoren les dotacions previstes en el Pla general ni s'altera l'aprofitament tipus. Es compleix el que preveu l'article 17, 3r paràgraf de l'annex del Reglament de planejament de la Comunitat Valenciana, en tant que la relació entre l'índex de sòl dotacional i l'índex d'edificabilitat bruta de la nova ordenació és lleugerament major que la de l'ordenació vigent.
  
Segon. La tramitació ha sigut correcta, conforme al que estableixen els articles 55 i concordants de la Llei reguladora de l'activitat urbanística (LRAU).
  
Tercer. La documentació està completa a l'efecte del que preveuen els articles 27 i concordants de la LRAU.
  
Quart. La Comissió Territorial d'Urbanisme, a proposta de la directora general de Planificació i Ordenació Territorial, és l'òrgan competent per a aprovar els plans de municipis de menys de 50.000 habitants, de conformitat amb el que preveuen els articles 9 i 10 del Decret 201/2003, de 3 d'octubre, del Consell de la Generalitat, pel qual s'aprova el Reglament dels òrgans urbanístics de la Generalitat Valenciana.
  
A la vista de tot allò adés esmentat, la Comissió Territorial d'Urbanisme, en la sessió del 5 de desembre de 2003, acorda:
  
Aprovar definitivament la modificació núm. 14 del Pla general de Manises, amb el condicionant assenyalat en l'informe de la Direcció General d'Aviació Civil i arreplegat en l'antecedent quart.
  
Contra el present acord, que no posa fi a la via administrativa, es pot interposar recurs d'alçada davant la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de publicació.
  
Tot això sense perjudici que s'hi puga exercir qualsevol altre recurs o acció que estime oportú.
  
València, 5 de desembre de 2003.- El secretari de la Comissió Territorial d'Urbanisme: Alvaro Aleixandre Ortí.